Bueree
Landweertschap (de, f.) is de Anbo vun Planten un de Tucht vun Veehtüüch för de Nehrmiddelprodukschoon.

Historie 
Vör dat de Minschen Landweertschop dreven hebbt, sünd se al op de Jagd gahn un hebbt Planten to’n Eten sammelt.
So wat vör 8000 v. Chr. hebbt de Lü anfungen, Veehtüüch to hooln. Meist sünd se mit ehr Veehtüch in en grotet Rebeet as Nomaden rümtrocken.

De Anbo vun Koorn is een Markmol vun all olle Kulturen. Dat güng al in de Steentiet los. Bi de olen Ägypters weer dat Garst un Weten, ok bi de Sumerers un later denn bi de Greken un Römers. In China weer dat de Ries, un in Amerika de Mais.

Oorten 
Na dat, wat trocken warrt, ünnerscheed wi
 Ackerbo
 Veehtucht
 Goornbo
 Aaftbo

Na de Grött vun den Bedrief ünnerscheed wi
 lütte Hööv, wo de Landweertschap blangenbi geiht
 Vullerwerfshööv, wo dat Inkomen tominns to’n gröttsten Deel ut de Landweertschap is
 Gootshööv, wo dat mehr Angestellte gifft.

Bedüden 
Freuger weer dat so, dat de mehrsten Minschen in de Landweertschap arbeiden deen. Dat weern mehr as de Hälft vun all de Lü. Hüüt is dat vunwegen de Technik allens anners wurrn.

Bueree